মৃত্যুঞ্জয় সেন কবিতা মিলনসাগর Mrityunjoy Sen Poetry MILANSAGAR
কবি মৃত্যুঞ্জয় সেন -  জন্মগ্রহণ করেন অধুনা পশ্চিমবঙ্গের দক্ষিণ ২৪ পরগণা জেলার, বারুইপুরের
সূর্যপুর গ্রামে। তিনি বাণিজ্যে স্নাতকোত্তর এবং সাহিত্যে, আইন শাস্ত্রে ও গ্রন্থাগার বিজ্ঞানে স্নাতক। পেশায়
তিনি একটি রাষ্ট্রায়ত্ত ব্যাঙ্কের আধিকারিক হিসেবে কর্মরত ছিলেন।
তাঁর প্রকাশিত কব্যগ্রন্থের মধ্যে রয়েছে  “ঐতিহাসিক কণ্ঠস্বর” (১৯৭৭), “লেট লতিফের গল্প ও অন্যান্য
কবিতা” (১৯৮৫), “দ্বিতীয় প্রার্থনা” (১৯৮৮), “উড়ো কথা, সঙ্গোপনে” (১৯৯১) প্রভৃতি।
তাঁর সহ-সম্পাদনায় প্রকাশিত কাব্য সংকলনের মধ্যে রয়েছে “কবিতা : ষাট সত্তর” (১৯৮২), “আধুনিক
প্রজন্মের কবিতা” (১৯৯১) প্রভৃতি। তিনি সহ-সম্পাদক ছিলেন “গাঙ্গেয়” পাক্ষিক সংবাদপত্রের, বর্তমানে তিনি
“মহাদিগন্ত” পত্রিকার অন্যতম সম্পাদক।
নিজস্ব কাব্য-ধর্ম ও কবিচরিত্র সম্বন্ধে তিনি লিখেছেন --- “সৃষ্টি মানেই সম্মানীয়। মানুষের সম্মানীয় সৃষ্টিগুলির
মধ্যে অন্যতম হলো কবিতা। কবিতা মানে ব্যক্তিগত উপলব্ধি এবং অন্তঃ ও বহির্জগতের উদ্দেলিত নির্যাস।
কবিতা লিখতে তাই আমার ভীষণ লোভ হয়।কবিতার মধ্যে আমি ইচ্ছাভ্রমণ করি, বাস্তবে যা মেলে না তা
সংগ্রহ করতে পারি কবিতার সঙ্গে আমার আকাঙ্খা মিশিয়ে। আমার কবিতার প্রকার, প্রকরণ বা কবিতায়
ব্যবহৃত ছন্দ প্রভৃতি কেবমাত্র কবিতার অনুষঙ্গ, যা একান্ত প্রয়োজনভিত্তিক।“
আমরা মিলনসাগরে  কবি মৃত্যুঞ্জয় সেনের কবিতা তুলে আগামী প্রজন্মের কাছে তা পৌঁছে দিতে পারলে
আমাদের এই প্রচেষ্টা সার্থক মনে করবো।
উত্স - উত্তম দাশ, মৃত্যুঞ্জয় সেন, পরেশ মণ্ডল সম্পাদিত সংকলন “কবিতা ষাট : সত্তর”
কবি মৃত্যুঞ্জয় সেনের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১৮০৬.২০১৩
...